Diari Oficial de la Generalitat Valenciana


Sumari del DOGV 5516, del 21-05-2007 (2007/5325)

RESOLUCIÓ de 27 de març de 2007, del Servici Territorial d'Energia, per la qual s'atorga a Gas Natural Cegas, SA, autorització administrativa i aprovació del projecte d'execució per a la construcció de la xarxa de distribució de gas natural al terme municipal de la Jana. Expedient número CBREDE/2005/27/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5516

Data del DOGV
:   21-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5325


Data del document
:   27-03-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Jana, la
    * subministrament d'energia elèctrica
    * empresa privada

Vista la sol·licitud presentada per Gas Natural Cegas, SA, amb data 13 de desembre de 2005, en el Servici Territorial d'Energia de Castelló de la conselleria d'Infraestructures i Transport, juntament amb el projecte de la xarxa de distribució de gas natural al municipi de la Jana, firmat per l'enginyera industrial, Rosa Ana Frasquet Sánchez, visat pel Col·legi d'Enginyers Industrials de València amb data 5 de desembre de 2005, i l'addenda al projecte presentada el 31 de gener de 2006, firmada per l'enginyer industrial, Joaquín Costa Moreno, i visada pel Col·legi d'Enginyers Industrials de València amb data 26 de gener de 2006, perquè li siga atorgada l'autorització administrativa i l'aprovació del projecte d'execució per a la distribució de gas natural al municipi de la Jana, província de Castelló, amb destinació als mercats domèstic, comercial i industrial.  
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998).  
Vist que, en la data que és dictada la present resolució, consten justificadament acreditats davant del Servici Territorial d'Energia per part de Gas Natural Cegas, SA, les dades referides als punts següents:  
- La zona geogràfica per a la qual se sol·licita l'autorització administrativa, delimitada adequadament i definida la instal·lació principal de la xarxa, dins de zones urbanitzades o amb projecte d'urbanització aprovat.  
- Referència al pla d'expansió de la xarxa en la zona per a l'arribada del gas als distints punts de subministrament inclosos en l'àmbit de l'autorització.  
- Identificació dels límits i distàncies existents de la zona objecte del pla esmentat, limitada l'expansió a sòl classificat com a urbà o urbanitzable amb projecte d'urbanització aprovat.  
- Punts de connexió de la infraestructura de gas, el seu emplaçament geogràfic, el titular i les característiques que el definixen.   
Vist que Gas Natural Cegas, SA, té els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés els informes tècnics emesos pel Servici Territorial d'Energia de Castelló de la conselleria d'Infraestructures i Transport, sobre les sol·licituds presentades d'autorització administrativa per a la construcció de la xarxa de distribució de gas natural al terme municipal de la Jana.  
Vist que, per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen l'autorització administrativa prèvia.  
Atés que s'han complit els tràmits reglamentaris en l'expedient instruït a este efecte.  
Atés els avantatges amb vista a la garantia, importància, qualitat i condicions tècniques, en virtut del que anteriorment s'ha establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport.  
Este Servici Territorial d'Energia resol:  
Atorgar l'autorització administrativa i l'aprovació del projecte d'execució per a la construcció de la xarxa de distribució de gas natural en la localitat de la Jana, a la província de Castelló, les característiques principals de la qual són:  
RESOLUCIÓ de 27 de març de 2007, del Servici Territorial d'Energia, per la qual s'atorga a Gas Natural Cegas, SA, autorització administrativa i aprovació del projecte d'execució per a la construcció de la xarxa de distribució de gas natural al terme municipal de la Jana. Expedient número CBREDE/2005/27/12. [2007/5325]Conselleria d'Infraestructures i Transporta) Subjecte: Gas Natural Cegas, SA.  
b) Tipus de gas: gas natural.  
c) Punt de connexió: punt de lliurament acordat amb Gas Natural SDG, SA, en la parcel·la situada en el carrer Xert 78, segons el plànol 880-HU 7.1 Rev.00 de l'addenda presentada el 31 de gener de 2006.  
d) Zona geogràfica: zona urbana del municipi de la Jana (Castelló), delimitada segons el plànol número 422- PT 1.1 Rev.00 del projecte presentat el 13 de desembre del 2005 .   
e) Planificació d'execució de les instal·lacions:  
 Infraestructura bàsica que cal construir durant el primer any:   
Armari de regulació i mesurament MPB/MPA i un cabal de 500 Nm³ /h i 990 m de tub de polietilé de 160 mm de diàmetre.   
 Xarxa secundària que cal construir en anys posteriors, després de la materialització de la infraestructura bàsica:   
804 m de tub de polietilé soterrat de 110 mm de diàmetre i 87 m de 90 mm de diàmetre.   
f) Pressupost de projecte presentat: 108.023,07 euros  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que consten a continuació:  
Primera. El titular d'esta constituirà en el termini d'un mes, a partir de la data de la notificació de la present resolució, una garantia per valor de 2.160,46 euros, import del dos per cent del pressupost de la instal·lació que consta en l'expedient de sol·licitud, que cal presentar en el Servici Territorial d'Energia de Castelló per a garantir el compliment de les seues obligacions, d'acord amb el punt 4 de l'article 73 de la Llei 34/1998, de 7 d'octubre, del Sector d'Hidrocarburs, i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
La fiança es constituirà en la Tresoreria del Servici Territorial de Castelló de la conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de Castelló atorgue l'autorització d'explotació de les instal·lacions a què es referix la present resolució.  
Segona. Gas Natural Cegas, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a ampliar les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 d'octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article 28 del Reial Decret Llei 5/2005, d'11 de març.  
Sisena. Les instal·lacions que cal establir es faran d'acord amb el projecte tècnic d'execució presentat en el Servici Territorial d'Energia de Castelló i hauran de complir el Reglament Tècnic de Distribució i Utilització de Combustibles Gasosos, aprovat pel Reial Decret 919/2006, de 28 de juliol (BOE 04.09.06), Reglament de Xarxes i Connexions de Combustibles Gasosos aprovat per l'Orde de 18 de novembre de 1974 (BOE 06.12.74) i modificat per l'Orde de 26 d'octubre de 1983 (BOE 08.11.83) i la seua correcció d'errades (BOE 23.07.84), l'Orde de 6 de juliol de 1984 (BOE 23.07.84), l'Orde de 9 de març de 1994 (BOE 21.03.94), l'Orde de 29 de maig de 1998 (BOE 11.06.98), així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
Setena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Huitena. La present autorització s'atorga sense perjuí de tercers i deixant fora de perill els drets particulars.  
Novena. Serà causa de revocació de la present autorització administrativa l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Deu. La present autorització entrarà en vigor l'endemà de la data de la notificació.  
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (carrer Colom núm. 1, 4a 46764 València), en el termini d'un mes, comptador a partir de l'endemà d'aquell en què tinga lloc la notificació de la present, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic i del Procediment Administratiu Comú.  
Castelló, 27 de març de 2007.- El cap del Servici Territorial d'Energia: Leopoldo Igual Díaz-Terán.